C 217/27

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 217/11)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”MITTERBERG”

Viitenumero: PGI-IT-A0295-AM02

Tiedonannon päivämäärä: 24.3.2020

HYVÄKSYTYN MUUTOKSEN KUVAUS JA PERUSTELUT

1. Helmeilevien ja passito-tyyppisten viinien tuotanto

Muutoksessa täsmennetään, että helmeileviä ja Passito-tyyppisiä viinejä voidaan valmistaa sekä rypälelajikeviineistä (yhdestä tai useasta lajikkeesta) että muista kuin rypälelajikeviineistä.

Kyseessä on muodollinen muutos, jossa kyseiset viinityypit määritellään nykyistä paremmin.

Tämä muutos koskee tuote-eritelmän 2 artiklaa. Yhtenäistä asiakirjaa ei muuteta.

2. Viinien tuotannossa käytettäväksi hyväksyttyjen rypälelajikkeiden luettelon päivittäminen

Rypälelajikkeet Johanniter B., Solaris B., Muscaris B. ja Souvignier gris B. on lisätty luetteloon rypälelajikkeista, joita voidaan käyttää viinien tuotannossa.

Nämä rypälelajikkeet on lisätty muutoksella tuote-eritelmän liitteessä 1 olevaan rypälelajikkeiden luetteloon, ja siten niitä voidaan käyttää tuotettaessa sekä rypälelajikeviinien tyyppisiä (yhtä tai useaa lajiketta sisältäviä) että muita kuin rypälelajikeviinien tyyppisiä SMM-merkinnän saaneita Mitterberg-viinejä.

Muutos koskee tuote-eritelmän 2 artiklaa ja liitettä 1 sekä yhtenäisen asiakirjan 1.7 kohtaa.

3. Ympäristö- ja viljelyolosuhteet

Muutoksessa täsmennetään, että SMM-merkinnän saaneiden Mitterberg-viinien tuotannossa käytetyissä viinitarhoissa ympäristö- ja viljelyolosuhteiden on vastattava alueen perinteisiä olosuhteita, ja niiden on taattava rypäleille ja niistä valmistettavalle viinille tuote-eritelmässä mainitut erityiset laatuominaisuudet.

Kyseessä on muodollinen selvennys, jossa viitataan paikallisen ympäristön ja viininviljelyn erityispiirteisiin.

Tämä muutos koskee tuote-eritelmän 4 artiklaa. Yhtenäistä asiakirjaa ei muuteta.

4. Kulutushetken ominaispiirteet – Novello

Novello-viinityyppi on poistettu.

Tällä muutoksella tuote-eritelmästä poistetaan viinityyppi, jota ei ole valmistettu enää moneen vuoteen, eikä sitä sen vuoksi ole enää mitään syytä säilyttää tuote-eritelmässä.

Muutos koskee tuote-eritelmän 6 artiklaa ja yhtenäisen asiakirjan 1.4 kohtaa.

5. Kulutushetken ominaispiirteet – Passito

Mitterberg Passito -viinityypin kokonaisalkoholipitoisuuden vähimmäismäärää on kasvatettu 14 tilavuusprosentista 16 tilavuusprosenttiin, ja todellista vähimmäisalkoholipitoisuutta on nostettu 7 tilavuusprosentista 9 tilavuusprosenttiin niin, että se kuuluu kuivatuista rypäleistä valmistettujen viinien luokkaan. Asetus (EU) N:o 1308/2013, liite VII, II osa.

Tällä muutoksella kyseiset kemiallis-fysikaaliset parametrit saatetaan yhdenmukaisiksi Euroopan unionin lainsäädännön kanssa.

Muutos koskee tuote-eritelmän 6 artiklaa ja yhtenäisen asiakirjan 1.4 kohtaa.

YHTENÄINEN ASIAKIRJA

1. Tuotteen nimi

”Mitterberg”

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

8. Helmeilevä viini

15. Kuivatuista rypäleistä valmistettu viini

4. Viini(e)n kuvaus

Mitterberg bianco

Väri: oljenkeltainen

Tuoksu: miellyttävä, hedelmäinen, joskus myös aromaattinen

Maku: täyteläinen, harmoninen, miellyttävä

Kokonaisalkoholipitoisuus vähintään: 10 tilavuusprosenttia

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Mitterberg bianco -rypälelajikeviinit (yksi tai useita lajikkeita)

Väri: käytetylle rypälelajikkeelle tyypillinen

Tuoksu: miellyttävä, hienostunut, käytetylle rypälelajikkeelle tyypillinen

Maku: täyteläinen, harmoninen, käytetylle rypälelajikkeelle tyypillinen

Kokonaisalkoholipitoisuus vähintään: 10 tilavuusprosenttia

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Mitterberg rosso

Väri: vaalea tai tumma rubiininpunainen tai tumma granaatti

Tuoksu: miellyttävä ja hienostunut

Maku: mieto, miellyttävä, täyteläinen, harmoninen

Kokonaisalkoholipitoisuus vähintään: 10 tilavuusprosenttia

Sokeriton uutos vähintään: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Mitterberg rosso -rypälelajikeviinit (yksi tai useita lajikkeita)

Väri: vaalea tai tumma rubiininpunainen tai tumma granaatti, käytetylle rypälelajikkeelle tyypillinen

Tuoksu: miellyttävä, käytetylle rypälelajikkeelle tyypillinen

Maku: mieto, miellyttävä, täyteläinen, harmoninen, käytetylle rypälelajikkeelle tyypillinen

Kokonaisalkoholipitoisuus vähintään: 10 tilavuusprosenttia

Sokeriton uutos vähintään: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Mitterberg rosato -rypälelajikeviinit (yksi tai useita lajikkeita) tai muut kuin rypälelajikeviinit

Väri: vaaleanpunainen

Tuoksu: hienostunut, miellyttävä, käytetylle rypälelajikkeelle tyypillinen

Maku: kevyt, harmoninen, hienostunut, tuore, käytetylle rypälelajikkeelle (käytetyille rypälelajikkeille) tyypillinen

Kokonaisalkoholipitoisuus vähintään: 10 tilavuusprosenttia

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Mitterberg frizzante -rypälelajikeviinit (yksi tai useita lajikkeita) tai muut kuin rypälelajikeviinit

Vaahto: hienojakoinen ja pitkäkestoinen

Väri: käytetylle rypälelajikkeelle tyypillinen

Tuoksu: hienostunut, miellyttävä, hedelmäinen, käytetylle rypälelajikkeelle tyypillinen

Maku: kuiva tai puolimakea, harmoninen, käytetylle rypälelajikkeelle tai käytetyille rypälelajikkeille tyypillinen

Kokonaisalkoholipitoisuus vähintään: 10 tilavuusprosenttia

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 3,5 Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Mitterberg rosso -rypälelajikeviinit (yksi tai useita lajikkeita) tai muut kuin rypälelajikeviinit

Väri: käytetylle rypälelajikkeelle tyypillinen

Tuoksu: miellyttävä, hienostunut, tyypillinen

Maku: puolimakea tai makea, täyteläinen, harmoninen, käytetylle rypälelajikkeelle tai käytetyille rypälelajikkeille tyypillinen

kokonaisalkoholipitoisuus vähintään: 16 tilavuusprosenttia

Sokeriton uutos vähintään: 20 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 9 Vähimmäishappopitoisuus 3,5 Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

”Mitterberg”

Erityiset viininvalmistusmenetelmät

Erilaiset unionin lainsäädännössä hyväksytyt väkevöintitekniikat sallitaan.

Sekoittaminen muiden, myös Italian muilta tuotantoalueilta peräisin olevien, rypäleen puristemehujen tai viinien kanssa on sallittua 15 prosentin enimmäismäärään saakka.

b. Enimmäistuotos

Mitterberg bianco, rosso ja rosato

19 000 kilogrammaa rypäleitä hehtaaria kohden

Mitterberg-rypälelajikeviinit

18 000 kilogrammaa rypäleitä hehtaaria kohden

6. Rajattu maantieteellinen alue

Maantieteellisellä merkinnällä ”Mitterberg” varustettujen viinien valmistukseen soveltuvien rypäleiden tuotantoalue käsittää Bolzanon maakunnan koko hallinnollisen alueen.

7. Pääasiallinen rypälelajike / pääasialliset rypälelajikkeet

Bronner B.

Cabernet franc N. – Cabernet

Cabernet sauvignon N. – Cabernet

Carmenère N. – Cabernet Nostrano

Chardonnay B.

Diolinoir N.

Johanniter B.

Kerner B.

Lagrein N.

Malvasia N. – Roter Malvasier

Manzoni Bianco B. – Incrocio Manzoni 6.0.13 B.

Merlot N.

Moscato Giallo B. – Muskateller

Moscato Rosa Rs. – Rosen Muskateller

Muscaris B.

Müller Thurgau B. – Riesling x Sylvaner

Petit Manseng B.

Petit Verdot N.

Pinot Bianco B. – Pinot

Pinot Grigio – Pinot

Pinot Nero (P) – Pinot

Portoghese N. – Portugieser

Regent N.

Riesling italico B. – Riesling

Riesling Italico B. – Welschriesling

Sauvignon B. – Sauvignon Blanc

Schiava N.

Schiava Gentile N. – Mittervernatsch

Schiava Grigia N. – Grauvernatsch

Schiava Grossa N. – Großvernatsch

Solaris B.

Souvignier Gris B.

Sylvaner Verde B. – Grüner Sylvaner

Syrah N. – Shiraz

Tannat N.

Tempranillo N.

Teroldego N.

Traminer Aromatico Rs. – Gewürztraminer

Veltliner B.

Viognier B.

Zweigelt N.

8. Yhteyden/yhteyksien kuvaus

”Mitterberg”

SMM-merkinnän saaneita Mitterberg-viinejä tuotetaan laajoilla kumpuilevilla alueilla, joiden erinomainen sijainti ja tietyt maaperän ominaisuudet edistävät merkittävästi erittäin korkealaatuisten viinien tuotantoa. Tuotantoalueen hyvin vaihtelevien morfologisten ominaisuuksien seurauksena alueella on lukuisia erilaisia mikroilmastoja, ja siksi siellä voidaan viljellä monia kotoperäisiä ja muita rypälelajikkeita. Pohjoisessa Alpit suojaavat tuotantoaluetta arktisilta tuulilta ja kylmältä Atlantin ilmastolta, kun taas etelässä alueelle virtaa Välimereltä suotuisaa lämpöä, joka yltää Val Venostan ja Valle Isarcon laaksojen sisäosiin saakka.

9. Olennaiset lisäedellytykset (pakkaaminen, merkinnät, muut vaatimukset)

EI OLE

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/15208

(1) EUVL L 9, 11.1.2019, s. 2.